b'\n_START_ARTICLE_\nKlooriprotikseeni\n_START_SECTION_\nK\xc3\xa4ytt\xc3\xb6tarkoitus\n_START_PARAGRAPH_\nKlooriprotikseenin p\xc3\xa4\xc3\xa4asiallinen k\xc3\xa4ytt\xc3\xb6tarkoitus on psykoosien, skitsofrenian ja bipolaarisen mielialah\xc3\xa4iri\xc3\xb6n akuuttien maniavaiheiden hoito._NEWLINE_Muita k\xc3\xa4ytt\xc3\xb6tapoja ovat pre-ja postoperatiivinen ahdistuneisuus ja unettomuus, voimakas pahoinvointi / oksentaminen (sairaalassa oleville potilaille), klooriprotikseeni my\xc3\xb6s lievent\xc3\xa4\xc3\xa4 SSRI-l\xc3\xa4\xc3\xa4kkeiden k\xc3\xa4yt\xc3\xb6n yhteydess\xc3\xa4 esiintyv\xc3\xa4\xc3\xa4 ahdistusta. L\xc3\xa4\xc3\xa4ke my\xc3\xb6s lievent\xc3\xa4\xc3\xa4 alkoholin ja opioidien k\xc3\xa4yt\xc3\xb6n j\xc3\xa4lkeisi\xc3\xa4 vieroitusoireita._NEWLINE_Sit\xc3\xa4 voidaan my\xc3\xb6s k\xc3\xa4ytt\xc3\xa4\xc3\xa4 lievent\xc3\xa4m\xc3\xa4\xc3\xa4n \xc3\xa4rtyneisyytt\xc3\xa4, aggressiivisuutta ja unettomuutta lapsipotilailla joilla ei esiinny psykoottisia oireita._NEWLINE_Er\xc3\xa4\xc3\xa4n\xc3\xa4 erityisindikaationa on my\xc3\xb6s ankaran kivun adjuvanttihoito, l\xc3\xa4\xc3\xa4ke vahvistaa varsinaisten kipul\xc3\xa4\xc3\xa4kkeiden vaikutusta. K\xc3\xa4ytet\xc3\xa4\xc3\xa4n joko 15, 25 taikka 50\xc2\xa0mg:n tabletteina._NEWLINE_L\xc3\xa4\xc3\xa4keaineen antipsykoottiset ominaisuudet ovat melko l\xc3\xa4hell\xc3\xa4 klooripromatsiinia, my\xc3\xb6s klooriprotikseeni on sangen sedatiivinen. Erona edelliseen saattaa olla suurempi psykoaktiivinen sek\xc3\xa4 anksiolyyttinen l\xc3\xa4\xc3\xa4kitysvaikutus, jolla t\xc3\xa4hd\xc3\xa4tt\xc3\xa4neen lievent\xc3\xa4m\xc3\xa4\xc3\xa4n skitsofrenian nk. negatiivioireita.\n_START_SECTION_\nSivuvaikutukset\n_START_PARAGRAPH_\nKlooriprotikseeni aiheuttaa tyypillisten ensimm\xc3\xa4isen polven neuroleptien tavoin pahanlaatuisen neuroleptioireyhtym\xc3\xa4n riskin ohella mahdollisesti ekstrapyramidaalisia oireita ja suun ja limakalvojen kuivumista, syd\xc3\xa4mentykytysta (takykardiaa) sek\xc3\xa4 allergisia ihottumia: l\xc3\xa4\xc3\xa4kekuurin aikana olisi suojauduttava auringonvalolta. Sama varotoimi koskee my\xc3\xb6s klooripromatsiinia. L\xc3\xa4hdeteos kuvaa ekstrapyramidaalioireiden vaaran v\xc3\xa4h\xc3\xa4isin\xc3\xa4.'